(1610) Redelijcke Natuer .Dit guychel kruyt betoovert veel ghemoeden , D ' onkuysche vlam begint in ' t hert te woeden , Haer tonghe glat , en lieffelijck ghelaet Hun langs hoe meer door d ' oogh in ' t herte gaet , Haer keelkens hel hun bet in d ' ooren tuyten , Dan pijpkens soet , die Argus ooghen sluyten , Ick dreegh , ick straf , maer ( laes ) men acht my niet , ' T schijnt dat men ' t vleesch veel meer dan my ontsiet , Men loopt na lust in ' t huys van dees Cirenen , Daer ' t vleesch verteirt somtijts oock mergh en beenen , Men boeyt hem selv ' in duyster kerckers dicht , Van elck bespot , berooft van ' t Hemel - licht , Daer ' t stinckend ' vleesch verrot , ' t moet al verjonghen , Hier wordt te spa het Klaeghliedt dan ghesonghen .Recht ghevoelen .